**Arbeidsklær og utstyr som elevene på Hundekjøringslinja trenger**

**Dette skal du ha med deg til skolestart:**

* Skrivesaker og skrivebøker
* Gymklær og gymsko
* Vernesko eller vernestøvler
* Hørselvern eller ørepropper
* Headsett eller øreplugger til PC
* Ryggsekk 80 l eller mer
* Liggeunderlag til høst- og vinterturer
* Sovepose til høst- og vinterturer (Bør ha T-Comfort – 20°C for jenter og T-Limit -20°C for gutter på vinterturer)
* Fjellsko eller støvler (Tips: Muckboot Arctic Sport Mid Støvel eller Muckboot Muckmaster støvel med ekstra ullsåle er velegnet til høst- og våraktiviteter).
* Turbukse og turjakke (bør være vindtett, og gjerne vannavstøtende)
* Kniv
* Bestikk/kopp/fat/termos/drikkeflaske
* Longs, trøye og sokker i ull
* Ullgenser
* Lue/votter
* Buff
* Arbeidshansker (Anbefaler merket Tegera 295)
* Arbeidsbukse i slitesterkt materiale
* Regntøy
* Kompass
* Hodelykt (Bør minimum være tilsvarende spesifikasjonen på Ledlenser H14R.2 eller liknende)
* Det kan også være greit med fiskestang for de som ønsker det

**Til oppstart etter høstferien skal du ha:**

* Varm vinterjakke (Tilsvarende Fjellreven Arktis Parka eller liknende. Den bør være stor nok til at du kan ha flere lag med klær under den, inkludert en tynnere jakke)
* Isolert utebukse (Bør være i slitesterkt materiale og romslig nok til at du kan ha flere lag med klær under den, inkludert en ullbukse eller liknende)
* Skiutstyr til vinteren (Skiskoene må være store nok til at du kan ha ullsokker på deg)
* Ekstremvotter, eller ullvotter inni isolerte vindtette votter
* Sko til å være ute i -30°C (Tilsvarende Baffin Impact eller liknende. Skoene bør være store nok til at du kan ha på deg tykke ullsokker uten at det føles trangt)
* Tykk lue, eventuelt en tynn lue med en vindtett over (Lua bør være uten dusk etc. slik at det ikke blir ubehagelig å ha hodelykt og hette på)